# యోగి (2007 సినిమా)

## కథాగమనం

కర్నూలు దగ్గర బేతంచర్ల అనే ఊర్లో నివసించే శాంతమ్మ,రామ్మూర్తి (శారద, చలపతిరావు) లకు లేకలేక పుట్టిన ఏకైక సంతానం ఈశ్వరప్రసాద్ (ప్రభాస్). యుక్తవయస్సు వచ్చినా పనీపాటా లేకుండా తిరిగే ప్రసాదుకు తల్లి అంటే ప్రాణం. హైదరాబాద్ నుండి వచ్చిన తన స్నేహితుడు చెప్పిన మాటలతో తల్లికి చెప్పకుండా ఉద్యోగం కోసం హైదరాబాద్ బయలు దేరతాడు. అక్కడ అతని కళ్ళ ముందే సైదులు (సుబ్బరాజు) అనే గూండా కోటేసు (కోటశ్రీనివాసరావు) అనే గూండాను, పోలియోతో కాళ్ళు పోయిన అతని అనుచరుడిని నరికి వెళ్ళిపోతే వాళ్ళఇద్దరినీ హాస్పిటల్లో చేరుస్తాడు. ఆరు నెలల తరువాత తన తల్లికి బంగారు గాజులుకొని ఊరికి బయలుదేరబోతే తను పనిచేసే హొటల్ ఓనర్ (చంద్రమోహన్) కొంతమంది కస్టమర్లకు టీ ఇచ్చి వెళ్ళమంటాడు. అక్కడ్ సైదులు ఇతడిని గుర్తుపట్టి అతని తల్లిని తిట్టి గాజులను క్రిందపడేసి తొక్కేస్తాడు. అది చూసి ప్రసాద్ అతడిని చంపేస్తాడు. పోలీసులు ప్రసాదును అరెస్ట్ చేస్తే చంద్రమోహన్ అతడిని విడిపించి తన కొడుకు పేరు అయిన యోగిని ప్రసాదుకు తగిలిస్తాడు.

ఆతరువాత యోగి పెద్ద గూండాలకు సింహస్వప్నంగా మారుతాడు. కొడుకును వెతుకుతూ అతని తల్లి శాంతమ్మ హైదరాబాద్ వస్తుంది. అమెకు జర్నలిష్టుగా పనిచేస్తున్న నందిని (నయనతార) ఆశ్రయం కల్పిస్తుంది. ఆమె యోగిని ప్రేమిస్తూ ఉంటుంది. శాంతమ్మకు తీవ్రమైన అనారోగ్యంగా ఉంటుంది. కొన్ని సంఘటనలలో యాదృచ్ఛికంగా పక్కపక్కనే ఉన్నా తల్లీకొడుకులు కలుసుకోలేక పోతారు. ఆలీ ద్వారా కొడుకును కలుసుకోవాలని గుడికి వచ్చిన శాంతమ్మ అక్కడే మరణిస్తుంది. అలీ ఆమె అంత్యక్రియలకు మనుషులను ఏర్పాటు చేసి ప్రసాదును వెతికుతుంటాడు. కేవలం నలుగురు మనుషులతో సాదాగా వెళుతున్న తల్లి శవయాత్ర ప్రక్కగా వెళతాడుగాని ముసుగు వలన గుర్తుపట్టలేక పోతాడు ప్రసాద్ తల్లి శవాన్ని. అనాథ శవం కాబోలనుకొని శవాన్ని శ్మశానమువరకూ మోస్తూ తీసుకొచ్చి దండలు కొని తెస్తానని వాళ్ళతో చెప్పి వెళతాడు. అక్కడ కోటేసు మనుషులతో గొడవపడటంతో లేటయిపోతుంది. అతనికోసం ఎదురుచూసి శవాని కాల్చేస్తారు మోసుకొచ్చిన వాళ్ళు. అప్పుడు అక్కడికొచ్చిన ఆలీ, నయన తారల ద్వారా చనిపోయినది తన తల్లేనని ప్రసాదుకు తెలుస్తుంది.

## పాత్రలు \_ పాత్రధారులు

* ఉప్పలపాటి ప్రభాస్ ఈశ్వరచంద్ర ప్రసాద్ అలియాస్ 'యోగి'
* నయనతార\_ నందిని, యోగి ప్రేమికురాలు
* శారద\_ శాంతమ్మ, యోగి తల్లి
* కోట శ్రీనివాసరావు\_ కోటయ్య
* ప్రదీప్ రావత్\_ నర్సింగ్ పహిల్వాన్
* సుబ్బరాజు\_ సైదులు
* కన్నెగంటి బ్రహ్మానందం\_ పద్మశ్రీ,యోగి స్నేహితుడు
* అలీ\_ భాషా, యోగి స్నేహితుడు
* తమ్మారెడ్డి చలపతిరావు\_ రాంమూర్తి, యోగి తండ్రి
* గిరిబాబు\_ రామచంద్రమూర్తి
* చంద్రమోహన్\_ చంద్రన్న
* ఫిష్ వెంకట్\_ యోగి అనుచరుడు
* ఆహుతి ప్రసాద్ \_ జైలర్
* దేవరాజ్\_ రాజన్ పి దేవ్ , నర్సింగ్ తండ్రి
* వేణుమాధవ్
* యం.ఎస్.నారాయణ
* బండ్ల గణేష్
* రఘు కారుమంచి
* ప్రభాస్ శ్రీను
* ఉత్తేజ్
* శంకర్ మెల్కోటే\_ జర్నలిజం ప్రొఫెసర్
* సునీల్\_ రాము(అతిథి పాత్ర)
* ముమైత్ ఖాన్\_" ఒరోరి యోగి" , ప్రత్యేక పాట .

## సాంకేతిక వర్గం

* దర్శకుడు: వి.వి.వినాయక్
* కథ: ప్రేమ్
* సంగీతం: రమణ గోగుల
* మాటలు: రాజేంద్రకుమార్
* నేపథ్య గాయకులు: శంకర్ మహదేవన్, కార్తీక్, బెంగుళూరు సునీత, సురేష్, రాజేష్, టిప్పు, గంగ, సుధ, అదనాన్ సామి
* ఛాయ గ్రహణం: సమీర్ రెడ్డి
* ఎడిటింగ్: గౌతంరాజు
* నిర్మాత: పి.రవీంద్రనాథ్ రెడ్డి
* విడుదల:14:01:2007.

## పాటలు

* *డోలు బాజా* - శంకర్ మహదేవన్
* *ఓరోరి యోగీ* - కార్తిక్ & బెంగళూరు సునీత
* *యే నోము నోచిందో* - సురేష్
* *గిల్లి గిచ్చి* - రాజేష్ & గంగా
* *నీ ఇల్లు బంగారం గాను* - టిప్పు, సునీత
* *గన గన గన* - అదనాన్ సామి, సుధ

## చిత్ర విశేషాలు

* మాజీ ముఖ్య మంత్రి వై.ఎస్.రాజశేఖరరెడ్డి బావమరిది అయిన కడప మేయర్ పి.రవీంద్రనాథ్‌రెడ్డి ఈ చిత్రాన్ని సమర్పించారు
* ప్రేమ్ రచించి, దర్శకత్వం వహించిన శివరాజ్ కుమార్ కన్నడ సినిమా **జోగి** ఈ చిత్రానికి మూలం

ఈ సినిమా పాటలు సూపర్ హిట్ అయినవి. ఆడియో ప్లాటినం డిస్క్ సాధించింది. కాని హింస అధికంగా ఉండుట సెంటిమెంట్ సన్నివేసాలు సరిగా కుదరక సినిమా హిట్ సాదించలేకపోయింది.